Babosék kikaptak, Huszti betalált – videó | 24.hu
Babosék kikaptak, Huszti betalált – videó
2009. 02. 19. 10:28
Góllal mutatkozott be első zenites tétmeccsén Huszti Szabolcs. A magyar középpályás a Stuttgart elleni győztes mérkőzésen talált be az UEFA-kupában. Babos Gábor csapatának hazai pályán sem volt esélye a Hamburger SV ellen, a kapus háromszor is kapitulált.
Huszti Szabolcs csapata sovány, egygólos győzelmet aratott a legjobb 32 között a második számú európai kupasorozatban. A Zenit Szentpétervár első gólját szerezte a magyar játékos, amire a német válogatott Mario Gomez még válaszolt, majd még az első félidőben a nyártól feltehetően a Bayern Münchenhez szerződő Timoscsuk óriási bombagóllal állította be a végeredményt.
Huszti gólja 1-0
Gomez egyenlítő gólja 1-1
Timoscsuk bombája 2-1
A szerda este pályára lépő másik magyaros csapatnak, a holland NEC Nijmegennek kisebb csodára lenne szüksége a HSV ellen. Nem védett rosszulBabos Gábor a holland együttes kapujában, a védők azonban többször cserbenhagyták. Az első félidőben sokáig semmi nem történt, a hazai pályán szereplő NEC esélytelen volt a németekkel szemben, akik félóra elteltével beszorították ellenfelüket, és a szünet előtt Trochowski illetve Alex Silva találataival eldöntötték a párharcot. A második félidőben Olic is beköszönt a tehetetlen Babos kapujába, így az egy hét múlva esedékes hamburgi visszavágó már csak formalitás.
A szerdai játéknap rangadóján a Werder Bremen tucatszámra hagyta ki a ziccereket az AC Milan ellen, és így a németeknek meg kellett elégedniük a döntetlennel. Thomas Schaaf csapata óriási elánnal kezdett, de akárcsak a bajnokságban, ezúttal sem ment a góllövés. A sérült Kaká nélkül kiálló olaszok védelme sebezhetőnek tűnt, mégis a Milan szerzett vezetést.
Fritz a saját tizenhatosánál adta el a labdát, amire Flamini lecsapott, és a középen érkező Inzaghi fejére ívelt. A 35 éves leskirály első próbálkozása még lepattant egy védőről, másodszorra viszont közvetlen közelről nem hibázott. A folytatásban a milánóiak beálltak védekezni, ám ez megbosszulta magát, mivel 5 perccel a lefújás előtt Diego kiegyenlített. Ennek ellenére a Milan várhatja kedvezőbb helyzetből a visszavágót.
A dán Aalborg meglepetésre simán verte a Deportivo la Corunát, a Sampdoria hazai pályán szenvedett vereséget az ukrán Metaliszt Harkovtól, az Aston Villa nem bírt a CSZKA Moszkvával, a Valencia pedig a Dinamo Kijev otthonában játszott döntetlent.
SC Braga (portugál)-Standard Liege (belga) 3-0 (2-0)
Gól: Renteria (17.), Leone (27.), Aguiar (84.)
Aalborg (dán)-Deportivo La Coruna (spanyol) 3-0 (0-0)
Gól: Due (54., 72.), Jakobsen (90. 11-esből)
Werder Bremen (német)-AC Milan (olasz) 1-1 (0-1)
Gól: Diego (84.), illetve Inzaghi (35.)
Sampdoria (olasz)-Metaliszt Harkov (ukrán) 0-1 (0-1)
Gól: Olejnyik (45.)
NEC Nijmegen (holland)-Hamburger SV (német) 0-3 (0-2)
Gól: Trochowski (41.), Alex Silva (45.), Olic (75.)
Paris Saint-Germain (francia)-VfL Wolfsburg (német) 2-0 (0-0)
Gól: Hoarau (79., 84.)
Aston Villa (angol)-CSZKA Moszkva (orosz) 1-1 (0-1)
Gól: Carew (69.), illetve Vágner Love (14.)
Zenit (orosz)-VfB Stuttgart (német) 2-1 (2-1)
Gól: Huszti (2.), Timoscsuk (45.), illetve Gomez (15.)
Dinamo Kijev (ukrán)-FC Valencia (spanyol) 1-1 (0-1)
Gól: Milevszkij (62.), illetve Silva (8.)
Kiállítva: Milevszkij (64.)
Olimpiakosz Pireusz (görög) – Saint-Etienne (francia) 1-3 (0-2)
Gól: Djordjevic (64. 11-esből), illetve Ilan (12.), Dernis (43.), Gomis (90.)
Lech Poznan (lengyel)-Udinese (olasz) 18 ó
Sahtar Doneck (ukrán)-Tottenham Hotspur (angol) 19:45 ó
FC Köbenhavn (dán)-Manchester City (angol) 20:05 ó
Olympique Marseille (francia)-Twente Enschede (holland) 20:45 ó
Fiorentina (olasz)-Ajax Amsterdam (holland) 20:45 ó
Ivóvíztisztító gyógyszerszűrő